es en eo eo es eo eo eo eo eo eo eo eo eo es eo es es eo es cs es es es cs es es es es es es en es es eo es es es es es es es cs es es es es es es es es es es cs es es es es es es es cs es es es es es es es es es cs es eo pt pl eo it eo eo es pt sk eo es eo pt eo eo eo eo eo eo ca eu eo es pt ceb eo es eo en es es eo eo es nn es es en eo es eo eo es es es es eo en es eo eo es eu en es
skip to main | skip to sidebar
Blogo pri Esperanto kaj ĝia historio
lunes, 18 de noviembre de 2013
La unua seria murdisto de la (pra)historio
Klaku por iri al elŝutpaĝo
Teresa Solana (Barcelono, 1962) jam publikigis la romanojn Un crim imperfecte [Malperfekta krimo], Drecera al paradís [Ŝparvojo al la paradizo], Negres tempestes [Nigraj ŝtormegoj] kaj L'hora zen [La zena horo], tradukitajn ankaŭ en la hispanan, la anglan, la francan, la germanan kaj la italan. Tiuj verkoj oni povas priskribi kiel krimliteraturon, sed plenplenan de humuro kaj socian kritikon. Por ŝi «kadavro sur la tablo estas bona ekskuzo por paroli pri aliaj aferoj».
Solana ankaŭ aperigis la rakontaron Sis casos de sang i fetge i una història d'amor [Ses sangegaj aferoj kaj unu am-novelo], kie legeblas «El primer assassí en sèrie de la (pre)història», la teksto de mi tradukita. En la originalo, la trogloditoj nomiĝas kiel gravaj homoj de la kataluna historio kaj oftas referencoj al la kataluna kulturo. En la esperanta traduko, la tribestro ne nomiĝas Berenguer, sed Ludoviko kaj la tri mortintoj ne estas Guifré, Jaume kaj Pere, sed Teodoro, Julio kaj Kolomano.
Tiu ĉi Unua seria murdisto ne estas la unua teksto de kataluna krimliteraturo tradukita en Esperanton. Guillem Portell jam elkatalunigis Joc brut de Manuel de Pedrolo (1918-1990) sub la titolo Fia ludo. La kvara eldono de tiu esperanta teksto ankoraŭ libere elŝuteblas. Kompreneble,  kelkaj verkoj de klasikaj krimliteraturaj aŭtoroj kiel Simenon, Conan Doyle aŭ Agatha Christie estas tradukitaj en Esperanton. Aliflanke Esperanto ĉefrolas en psikologia krimromano de germana psikiatro Thorsten Suesse Toter Lehrer, guter Lehrer [Morta instruisto, bona instruisto] publikigita ĉi-jare.
La krimliteraturo originale verkita en esperanto ne tiom elstaras, sed oni povas legi Murdo en Esperantujo de Daniel Moirand,  Tiu toskana septembro de Corrado Tavanti kaj István Ertl, Nesto de viperoj de István Nemere aŭ la ĉarma kaj bonstila Mistero minora de Ferenc Szilágyi.
La bitlibro La unua seria murdisto de la (pra)historio elŝuteblas senpage el la ekster-esperanta retejo ¡Hjckrrh! en formato ePUB aŭ PDF.
Finfine mi volas ege danki al la aŭtorino pro rajtigi tiun ĉi tradukon, al Marc Valls pro sia kovrildesegno kaj al miaj amikoj Alfons Tur kaj Víctor Solé, kiuj provlegis la tekston kaj oferis al mi tre interesajn sugestojn.
Publicado por desespero en 23:05 2 comentarios
Etiquetas: bitlibro, Hjckrrh, krimliteraturo, Teresa Solana, tradukado
Entradas más recientes Entradas antiguas Página principal
Suscribirse a: Entradas (Atom)
La unua seria murdisto de la (pra)historio
También en / Aliloke
Tujtero / Twitter (Stratozam)
Universala Esperanto Asocio (UEA)
Museu de Sant Pau d'Ordal
La vivo kaj verko de Raymond Schwartz
Curso de esperanto en Twitter
Aberfan - la perdita generacio
Apud la fenestro, pluvas | Rakontarejo
La Blogo de Tonyo
Bankruptcy Houses For Sale
De obscenaĵo al Esperanto
Se ha producido un error en este gadget.